cyanic-selkie/wikianc huggingface dataset:
Xkcd
Påvirkninger
Munroe har vært en fan av tegneseriestriper i aviser siden barndommen, og beskriver xkcd som arvtageren til Charles M. Schulz' Knøttene. I motsetning til Knøttene så ville xkcd sin eiendommelige og tekniske humor hatt for snever appell til å kunne trykkes i aviser. Munroe har sagt at i tegneserier på nett «kan man tegne noe som appellerer til en prosent av publikum, en prosent av USA. Det er tre millioner mennesker og det er flere lesere en det mindre tegneserier klarer å oppnå». Munroe har beskrevet mangelen på redaktør kontroll, på grunn avn internetts lave terskel for å ta i bruk, som «en redning».
Tilbakevendende tema
Selv om det ikke er noen spesifik historie i tegneserien er det tilbakevendende tema og roller. Tilbakevendende tema for xkcd er teknologi, vitenskap, matematikk og mellommenneskelige forhold. xkcd har ofte popkulturelle vitser slik som Guitar Hero, Facebook, Vanilla Ice og Wikipedia.
Referanser til Wikipedia artikler eller til Wikipedia selv har forekomt flere ganger i xkcd. En etterligning av en Wikipedia artikkel for «Malamanteau» funnet opp av Munroe for å spøke med Wikipedias typiske skrivestil, skapte en kontrovers innad i Wikimedia, noe som media oppdaget. En annen stripe illustrerte et emne som ville ha vært umulig for Wikipedia å dekke på en nøytral måte - en tenkt innsamlingsaksjon til enten aktivister som er for selv-bestemt abort eller til aktivister som er mot selv-bestemt abort, basert utelukkende på ordmengden i en Wikipedia artikkel om aksjonen, der mottakeren av pengen ville blitt avgjordt av om artikkelen hadde et partall eller oddetall antall ord.
Omtrent samtlige av stripene har en hjelpetekst (via HTML  nøkkelordet) som vanligvis inneholder en tilleggs-poeng eller merknad knyttet til stripen.
En av de tilbakevendende rollene er en mann som har på seg en svart hatt. Han er en utpreget sosiopat som har dedikert livet sitt til å lage forvirring og skade andre kun for sin egen fornøyelse. Han har ikke noe navn. så de fleste rolleinnhaverne kaller han bare for "svart hatt". Han skaffet seg en kjæreste, som tegneseriens fans har kalt for "Dansken", i løpet av en liten serie kalt "Journal". Hun viser seg å være like ondsinnet som det han er.
En av de andre tilbakevendende rollene er en mann med en beret som noen ganger blir referert til som "beret mannen". Han er tilsynelatende naiv, besatt av bakerier og mangler fullstendig kontakt med virkeligheten. Han driver et selskap som tjener utrolige menger med penger til tross for at han ikke har noen anelse om hva selskapet faktisk gjør. I et tilfelle ansatte han Lin-Manuel Miranda som ingeniør og i et annet tilfelle grodde han bokstavelig talt endeløse vinger.
Geografiske kart og deres ulike formater og produksjonsmetoder er ofte tilbakevendende tema i tegneserien. Noen ganger har disse kartene blitt nevnt av analytikere på grunn av deres fantasifulle eller originale presentasjon av tall og statistikk. I stripen "2016 Election Map" er fargede strekmenn brukt for å vise hvordan folk stemte i forhold til deres region, noe som ga et klarere bilde av hvordan folk stemte i 2016 valget i USA. Alan Cole, en økonom ved University of Pennsylvania’s Wharton School, gjorde en kritisk analyse av kartet og konkluderte med at den var den mest elegante og informative han hadde sett.
Aktiviteter inspirert av xkcd
Fans av tegneserien har ved flere anledninger blitt motivert til å utføre handlingen i bestemte tegninger eller skisser i den virkelig verden. Noen notable tilfeller inkluderer:
Priser og utmerkelser
xkcd har blitt anerkjent ved forskjellige prisutdelinger. I 2008 ved Web Cartoonists' Choice Awards ble tegneserien nominert for "utmerket bruk av mediumet", "utmerket kort-form tegneserie" og "utmerket komisk tegneserie", og den vant "utmerket enkelt-panel tegneserie". Lesere stemte for xkcd som "beste tegneserie stripe" i 2007 og 2008 Weblog Awards. Tegneserien ble nominert for en NewNowNext Award i 2009 i kategorien "OMFG Internet Award".
Randall Munroe var nominert for en Hugo Award for beste fan kunstner både i 2011 og 2012, og han vant en Hugo Award for beste grafiske historie i 2014 for "Time".
Bøker
I september 2009 utga Munroe en bok med tittelen xkcd: volume 0 som inneholdt utvalgte xkcd striper. Boka ble publisert av breadpig med en Creative Commons lisens, CC BY-NC 3.0, der alle inntektene fra boken ble donert til Room to Read for å bedre lese- og skriveferdigheter og utdannelse i utviklingsland. Seks måneder etter utgivelsen hadde boken solgt 25 000 eksemplar. Bok promoteringen i byen New York og Silicon Valley var en innsamlingsaksjon for Room to Read, som samlet inn 32 000 USD til byggingen av en skole i Salavan provinsen i Laos.
I October 2012 ble xkcd: volume 0 inkludert i Humble Bundle eBook bunten. Den var tilgjengelig for nedlastning kun for de som donerte et beløp høyere en gjennomsnittet for de andre bøkene. Boken ble sluppet fri for DRM i to forskjellige kvalitets-utgaver av PDF.
12. mars 2014 annonserte Munroe boka What If?: Serious Scientific Answers to Absurd Hypothetical Questions. Boken ble sluppet 2. september 2014. Boken baserer seg på What If? bloggen på xkcd nettstedet. 13. mai 2015 annonserte Munroe en ny bok med tittelen Thing Explainer, som ble sluppet 24. november 2015. Thing Explainer er basert på xkcd stripen "Up Goer Five" og bruker kun de 1000 mest brukte ordene i det engelske språket for å forklare forskjellige vitenskapelige maskiner.
5. februar 2019 annonserte Munroe en fjerde bok med tittelen “How To” som bruker matematikk og vitenskap for å finne de verst tenkelige løsningene på hverdagslige problemer. Den er planlagt sluppet 3. september.
Primære kilder
I teksten er disse referansene anført med tegnet for en dobbel dolk (‡): <references group="‡"/>
Engelsk (andre betydninger)
Engelsk refererer til det engelske språket, men har flere betydninger:
Tettsteder i Hedmark
Dette er en liste over tettsteder i Hedmark slik begrepet er definert av Statistisk sentralbyrå. Per 1. januar 2017 var det 47 tettsteder i fylket, inkludert eventuelle tettsteder som krysser fylkesgrensen.
Popillia
Popillia er en artsrik slekt av biller som hører til undergrupper praktskarabider (Rutelinae) i den store familien skarabider (Scarabaeidae).
Henry Øberg
Henry Verner Øberg (født 18. august 1931, død 23. november 2011) var en norsk fotballdommer og medlem av Hamar IL.
Popillia
Utseende
Nokså store og kraftige, brede biller. Undersiden er kledt med lange hår, oversiden er ganske snau. Hodet, pronotum og beina er mer eller mindre metallglinsende, dekkvingene gjerne rødbrune. Bakkroppen har dusker av hvite hår på sidene.
Henry Øberg
Han ledet kamper i 1. divisjon (1964-1981, 145 kamper), cupfinalen 1968, samt internasjonale klubb- og landskamper, inkludert Sommer-OL 1972 og kvalifiseringen til VM i fotball 1974. Av VG utpekt til Årets dommer 1970, 1971 og 1973.
Popillia
Utbredelse
Slekten har flest arter i Asia, men også en god del i Afrika. Utenfor disse områdene forekommer bare den menneske-spredte arten japanbille, som særlig har spredt seg i Nord-Amerika.
Děčín
Děčín (tysk: Tetschen) er en by ved Elben i regionen Ústí nad Labem i de nordvestre Tsjekkia. Stedet har vært bebodd siden 800-tallet. Byen domineres av slottet oppført på 1700-tallet, på en 50 meter høy klippe. I den gamle bydelen finnes en rekke vakre barokk- og renessansebygninger. En betydelig del av befolkningen var av tysk avstamning inntil tiden like etter den andre verdenskrigens slutt.
Děčín innehar den viktigste jernbanegrenseovergang mellom Tsjekkia og Tyskland på strekningen Berlin-Dresden-Praha og har utviklet seg til en viktig industri- og forvaltningsby i det nordlige Böhmen. Byen er på tsjekkisk side inngangsport til Elbsandsteingebirge.
Analplugg
Analplugger brukes både av menn og kvinner, og uavhengig av seksuell orientering.
Eidsiva Arena
Eidsiva Arena, også Kristins Hall, er en ishall på Lillehammer som ble åpnet i 1988, som den 19. ishallen i Norge. Hallen er hjemmebanen for Lillehammer Ishockeyklubb og har en publikumskapasitet på 3 197, hvorav 1 500 er ståplasser.
Kristins Hall sto ferdig i 1988 og er ishall nummer 19 som ble bygget i Norge. Til tross for at tilskuerkapasiteten er nesten 3 200, er nok tilskuerrekorden høyere. Under NM-finalene mot Storhamar i 1994 (som endte med NM-gull til LIK) var det trolig over 4 000 tilskuere i Kristins Hall, takket være provisoriske tribuner.
Foruten selve ishallen rommer Kristins Hall også en idrettshall, løpebane, styrkerom og curlingbane i tillegg til en mengde garderober og materialrom. I 2. etasje ligger hockey-kafeteriaen, mens Lillehammer Ishockeyklubb har sine kontorer i 3. etasje.
Hallen ligger på Stampesletta på Lillehammer. Fra europavei 6 følger man skilting til Lillehammer Olympiapark, der man finner både Håkons Hall og Kristins Hall, sistnevnte nå altså kalt Eidsiva Arena.
31. januar 2019 inngikk Lillehammer Ishockeyklubb, Lillehammer kommune og Eidsiva Energi en samarbeidsavtale verdt 1,2 millioner kroner årlig i 5 år (tilsammen 6 millioner kroner) for rettighetene til å bestemme hallnavnet, Eidsiva Arena.
Constance, hertuginne av Bretagne
Constance av Penthièvre (bretonsk Konstanza Penture, eller Konstanza Breizh; født 1161, død 5. september 1201) var hertuginne av Bretagne mellom 1166 og 1201. Hun arvet tittelen etter sin far Conan IV, hertug av Bretagne og jarl av Richmund; hennes mor var Conan IVs hustru Margaret av Huntingdon, senere kalt grevinne av Hereford, et barnebarn av kong David I av Skottland. Constance var Conans eneste barn.
Det første ekteskapet
Som en del av en diplomatisk avtale i 1181 ble Constance som tyveåring tvunget til å gifte seg med Geoffrey Plantagenet, den fjerde sønnen til kong Henrik II av England og Eleanora av Aquitaine.
Som de jure uxoris hertug ekskluderte Geoffrey sin hustru fra å utøve autoritet i regjeringen av hertugdømmet. I 1186, etter en rideulykke i Paris, ble Geoffrey trampet til døde i en ridderturnering. Constance ble da den faktiske herskeren i Bretagne.
Det andre ekteskapet
Imidlertid arrangerte hennes tidligere svigerfar, Henrik II av England, et giftermål mellom Constance og Ranulf de Meschines, 4. jarl av Chester, den 3. februar 1188. I 1191 utnevnte kong Rikard I av England (også kjent som Rikard Løvehjerte) sin nevø og Constances sønn Arthur I av Bretagne til sin arving, i en traktat han signerte med Filip II August av Frankrike.
Da Rikard Løvehjerte var på sitt tredje korstog, agerte Constance for å oppnå større uavhengighet for Bretagne. For å fremme sin sønns posisjon og arv fikk hun proklamert unge Arthur som hertug i 1196, til tross for at han var kun syv år gammel.
Hennes ekteskap med Ranulf de Meschines var vanskelig, og han lot henne sette i fengsel i 1196. Med Constance i fangenskap i England brøt det ut opprør over hele Bretagne på hennes vegne. Ranulf bøyde seg for det voksende presset, og lot hertuginnen slippe fri i 1198.
Det tredje ekteskapet
Tilbake i Bretagne fikk Constance ekteskapet annullert. Senere i 1199 i Angiers tok hun Guy av Thouars som sin «andre» ektemann. I løpet av disse årene rådet hun sin sønn mot en fransk allianse, og således fulgte sin avdøde ektemann Geoffreys politikk.
Da Rikard I døde i 1199 gikk Filip II August med på å anerkjenne Arthur som greve av Anjou, Maine og Poitou; til gjengjeld måtte Arthur avlegge føydaleden til den franske kongen og bli direkte vasall av Frankrike. Imidlertid ble den 13 år gamle Arthur tatt fange mens han beleiret Mirabeau, og det påfølgende året ble han overført til Rouen under ledelse av William de Braose. I april 1203 forsvant han på mystisk vis, uten spor; han var da 16 år gammel.
I løpet av denne konflikten ble Constances eldste datter Eleanora tatt fange og holdt fengslet i Corfe Castle i Dorset; til slutt døde hun i fengselet.
Constance fødte sin tredje ektemann tre barn:
Død og begravelse
Constance døde den 5. september 1201 ved Nantes, 40 år gammel. Hun ble gravlagt i klosteret Villeneuve i Nantes.
Det er usikkert hva som var årsaken til hennes død. En del historikere formoder at hun døde av komplikasjoner i forbindelser med spedalskhet, muligens i forbindelse i fødsel kort tid etter at hun fødte tvillingdøtre. Å føde tvillinger under de usanitære forholdene i hennes tid hadde antagelig en del av skylden. Den nøyaktige datoen til tvillingfødselen er det derimot ikke mulig å etablere, noe som gjør den nøyaktige årsaken usikker.
Constance i Shakespeare-drama
Constance er en figur i William Shakespeares teaterstykke Kong Johans liv og død, hvor hun har flere uttrykksfulle taler om sorg og død. Hun ble portrettert av Julia Neilson i stumfilmen King John (1899), som gjenskaper kongens dødsscene mot slutten av filmen. Hun har også blitt portrettert av Sonia Dresdel i BBCs Sunday Night Theatre-versjonen av Shakespeares stykke (1952), og av Claire Bloom i BBCs Shakespeare-versjon (1984). Hun ble spilt av Paula Williams (som barn) og Nina Francis (som voksen) i BBCs TV-dramaserie The Devil's Crown (1978).
Quo vadis
Quo vadis er en historisk roman av den polske forfatter Henryk Sienkiewicz, første gang utgitt i 1896.
Tittelen er latin og betyr «Hvor går du hen?» Den hentyder til Johannesevangeliet kapittel 13, vers 36, såvel som til legenden fra det apokryfe skriftet Peters gjerninger hvor apostelen Peter under en flukt fra Roma i et syn ser Jesus og spør ham: «Quo vadis, Domine?» (Hvor går du hen, Herre?).
Sienkiewicz' roman foregår i Roma under Keiser Neros forfølgelser av den spredte kristne menighet og skildrer kjærligheten mellom den unge kristne kvinnen Lygia og den romerske offiser Marcus Vinicius, som nylig er kommet seirende fra England. Konfrontert med det enkle, kristne levesett og åndelige kraft sammenlignet med den romerske verdslige dekadente luksus, velger Marcus Vinicius kristendommen.
Henryk Sienkiewicz ble tildelt Nobelprisen i litteratur i 1905, vesentlig på bakgrunn av boken.
Film
Romanen er filmatisert minst syv ganger. Den mest kjente versjonen er Quo Vadis (film fra 1951) med Robert Taylor som Marcus Vinicius og Deborah Kerr som Lygia.
Trondheim lærerhøgskole
Trondheim lærerhøgskole var en høgskole for lærerutdanning, etablert i Trondheim i 1959 under navnet Statens lærerskoleklasser i Trondheim. I 1994 ble skolen fusjonert inn i Høgskolen i Sør-Trøndelag (HiST), som følge av høgskolereformen. Fra 1. januar 2016 inngår HiST, Høgskolen i Gjøvik og Høgskolen i Ålesund i Norges teknisk-naturvitenskapelige universitet (NTNU).
Etter få år skiftet Statens lærerskoleklasser i Trondheim navn til Trondheim offentlige lærerskole. Skolen het etterhvert Trondheim lærerskole; den fikk høgskolestatus i 1973 og med det navnet Trondheim lærerhøgskole.
På Byåsen hadde Åsveien interkommunale skole nettopp fått bygd nye lokaler og Trondheim kommune stilte til disposisjon skolens eldre bygninger i Breidablikkvegen 39. Trondheim lærerhøgskole holdt til på Byåsen fram til 1991. Da flyttet de til Rotvoll nordøst for Trondheim sentrum, og inn i lokalene til det tidligere Rotvoll asyl, eller Trondheim psykiatriske sykehus, som det het i 1991.
Den tidligere lærerhøgskolen ble i 2016 Fakultet for lærer- og tolkeutdanning (FLT) ved NTNU. I 2017 ble FLT fusjonert med Program for lærerutdanning (PLU) til Institutt for lærerutdanning ved NTNU. ILU samlet i 2018 lærerutdanningen for trinn 1-13 på campus Kalvskinnet.
John Brenner
Brenner er to ganger nasjonal mester i kule (1986 og 1987). Karrierens høydepunkt er bronsemedaljen i kule fra VM 1987 i Roma.
Korsvedfamilien
Korsvedfamilien (Viburnaceae) er en plantefamilie i kardeborreordenen.
Ann Dunham
Ann Dunham Soetoro, født 29. november 1942 i Wichita, Kansas, USA som Stanley Ann Dunham, senere kjent som Ann Obama, S. Ann Dunham Soetoro og som voksen Ann Dunham Sutoro', død 7. november 1995 i Honolulu på Hawaiʻi, var en amerikansk antropolog som spesialiserte seg på utviklingen av landsbygden. Hun ble født i Kansas, tilbragte tenårene i Mercer Island ved Seattle, Washington og største delen av sitt voksne liv på Hawaii. Hun var gift med kenyaneren Barack Hussein Obama 1961-1964 (skilt) og med indonesiske Lolo Soetoro 1965-1980 (skilt). Dunhams og Obamas sønn, Barack Hussein Obama II, var USAs 44. president fra 2009 til 2017.
Korsvedfamilien
Artene i familien er urter, busker eller små trær. De har motsatte, tannete blader. Bladene kan være enkle eller sammensatte. Blomstene er små og sitter i en kvast eller halvskjerm. Frukten er en bæraktig steinfrukt. De er hovedsakelig utbredt i de tempererte strøkene på den nordlige halvkule, men finnes også i Sørøst-Australia og i fjellstrøk i tropene. Det er få arter i Afrika.
Familien Adoxaceae omfattet tidligere kun én art, moskusurt (Adoxa moschatellina). På 1980- og 90-tallet ble Sinadoxa corydalifolia og to nye arter i slekta Adoxa beskrevet fra Kina. Morfologiske og genetiske studier førte til at to artsrike slekter, hylleslekta (Sambucus) og korsvedslekta (Viburnum), ble flyttet fra kaprifolfamilien, så antall arter er nå rundt 200.
I Norge vokser moskusurt, rødhyll, svarthyll og korsved. De to hylleartene er innført av mennesker og er helt naturalisert. Filtkorsved finnes forvillet noen steder.
Det vitenskapelige navnet Adoxaceae ble publisert av Ernst Meyer i 1839, og det er dette navnet som blir brukt i APG IV-systemet. Det norske navnet blir da moskusurtfamilien etter typeslekta moskusurt (Adoxa). Det finnes flere eldre navn som har prioritet, for eksempel Rafinesques Viburnaceae fra 1820. Angiosperm Phylogeny Website og Artsdatabanken bruker Viburnaceae, og det norske navnet blir da korsvedfamilien etter typeslekta korsved (Viburnum).
Östen
Östen kan vise til:
Johan Christian Ryge
Johan Christian Ryge, kjent som dr. Ryge (født 8. februar 1780 i København, død 29. juni 1842 samme sted) var en dansk lege og skuespiller.
Ryge foretok flere reiser for teatret og sin kunst skyld, både til Tyskland og Paris. I sommeren 1833 opptråtte han som gjest på Christiania Theater under sterkt bifall i en rekke av sine beste roller. Foruden sin teatervirksomhet dyrket han med iver de legevitenskapelige studier.
Han vant seg et navn som en av de ypperste fremstillere av Oehlenschlägers helteskikkelser, men han kunne også spille komiske roller. Dikteren Christian Winther hentyder til dette i det vers han skrev ved dr. Ryges død:
Ryge er begravd på Holmens kirkegård i København.
Katedralen i Barcelona
Katedralen i Barcelona (Catedral de la Santa Creu i Santa Eulàlia) er en gotisk katedral i bydelen Barri Gòtic i Barcelona. Den er sete for erkebiskopen av Barcelona. Katedralen ble bygd mellom 1298 og 1420 over den gamle romanske katedralen. Fasaden er i nygotikk, og stammer fra 1800-tallet, og sto ferdig i 1989. Den ble bygd etter originaltegninger fra 1408.
Den er viet til Det sanne kors og Sankta Eulàlia. Sankta Eulàlia er Barcelonas skytshelgen, og ligger begravet i krypten.
Katedralen er 93 meter lang og 40 meter bred. Hagen måler 25 ganger 6 meter. Katedralen er en treskipet basilika med 28 sidekapeller.
Det er en hallkirke, velvet over fem sideskip, de ytre to er delt inn kapeller. Tverrskipet er beskåret. Østenden er en apside bestående av ni radierte kapeller som knyttet sammen av en omgang. Høyalteret er løftet og tillater et klart syn inn i krypten.
Palau Episcopal
Palau Episcopal er en bygning i Barri Gòtic i Barcelona. Den ligger inntil katedralens vestlige vegg, og ble opprinnelig bygd oppå den romerske bymuren. Man kan fortsatt se rester av et forsvarstårn fra muren.
De eldste delene av dagens bygning stammer fra 1100-, 1200- og 1400-tallet, men man vet at den eksisterte allerede på 900-tallet, om ikke enda tidligere. Palau Episcopal ble renovert i 1883 og i 1928. Fasaden er i nyklassisk stil og stammer fra 1800-tallet.
1. divisjon fotball for kvinner 1991
1. divisjon fotball for kvinner 1991 ble vunnet av Asker. BUL og Skedsmo rykket ned.
Booboo Stewart
Booboo Stewart (født Nils Allen Stewart jr. (født 21. januar 1994 i Beverly Hills, California) er en amerikansk artist, danser, skuespiller og modell. Han er mest kjent for sin rolle som Seth Clearwater i Twilight.
Karriere
I perioden 2006–2010 var Booboo Stewart med i flere mindre filmer og TV-filmer. Han var også med i seks episoder av barne-tv-serien Blue Dolphin Kids i Hawaii, og gjorde stunt scener i filmer som Zoom og Beowulf. Han har også hatt mindre roller i serier som Steve Harvey's Big Time Challenge, Akutten, Dante's Cove, and Everybody Hates Chris. turnerte med Hannah Montana/Miley Cyrus i hennes Best of Both Worlds Tour sammen med Jonas Brothers.
Han har også spilt inn åpningsmelodien til Disney Channel Games 2008 kalt «Let's Go!», og i 2010 «Under the Sea (fraDen lille havfrue)» for Disney-CD-en DisneyMania 7. I 2010, spilte han i filmen Logan.
I perioden fra 2006 til 2008 var han med i Disneys gruppa T-Squad.
I 2010 ble han kjent etter å ha spilt Seth Clearwater i The Twilight Saga – Eclipse. Stewarts karakter spiller en større rolle i The Twilight Saga: Breaking Dawn Part 1 and Part 2.
Personlig liv
Stewart er født i Beverly Hills i California og er sønn av Nils Allen Stewart sr., og Renee Stewart. Han har aner fra Japan, Kina, og Korea fra morens side og Blackfoot, Russland og Skottland fra farens side. Stewart var med i musikkgruppa «Echoes of Angels» og turnerte sammen med de tre sisters Maegan, Fivel og Sage, som ble kalt «TSC» (The Stewart Clan).
Boo Boo Stewart har også drevet med kampsport.
Filmografi
Film Film laget for TV
Gjesteopptredener på TV
TV
Mørk jordhumle
Mørk jordhumle (Bombus terrestris) er én av flere arter av jordhumle. Dronningene er store. Mørk jordhumle har kort tunge. Dette er den vanligste humlearten som blir brukt i veksthus og lignende for å pollinere veksthusplanter som tomat, paprika og jordbær. Mørk jordhumle har utvidet sitt utbredelsesområde de senere år og blitt en svært vanlig art mange steder i Norge og også ellers i verden.
Kjennetegn
Mørk jordhumle er sort med to svovelgule bånd, et på brystet og et på bakkroppen. Pelsen er kort og jevn. Bakkroppsspissen er hvit. Noen ganger er det første gule båndet redusert eller helt fraværende. Mørk jordhumle kan forveksles med en rekke arter som liten jordhumle (B. lucorum), taigahumle (B. sporadicus), kragehumle (B. magnus) og blåklokkehumle (B. soroensis). Men vil først og fremst kunne skille fra disse med de klart mørkere og svovelgule båndene. Det er også større størrelsesforskjell mellom dronning og arbeidere hos mørk jordhumle enn hos de andre humlene i «jordhumlegruppa».
Størrelse
Dronninger: Lengde 20–23 mm, Vingespenn: 38–43 mm
Arbeidere: Lengde 11–17 mm, Vingespenn: 22–34 mm
Hanner: Lengde 14–16 mm, Vingespenn: 30–33 mm
Utbredelse
Vi finner mørk jordhumle i Sør-Norge fra Lillehammer til Stavanger.
Arvid Heiberg
Arvid Heiberg (født 20. desember 1937) er en norsk lege og professor i medisin, mest kjent for studier innen sosialmedisinsk genetikk og veiledning til familier med arvelige sykdommer.
Marapanim
Marapanim er en kommune i delstaten Pará i nordregionen av Brasil.
Arvid Heiberg
Han er cand.med. 1962 og dr.med. 1975 på en avhandling om kolesterol kan arves. Han ble landets første heltidsansatte innen medisinsk genetikk i arbeidet ved Oslo Helseråd fra 1976, var ved Frambu helsesenter for sjeldne funksjonshemninger 1985–96, ble overlege ved nyåpnet avdeling for medisinsk genetikk ved Rikshospitalet i 1996 og har fra 2002 vært professor II ved Universitetet i Bergen.
I Store norske leksikon er han fagansvarlig for emnet medisin.
Han var gift med Astrid Nøklebye Heiberg (1936–2020) og sønn av Edvard Heiberg (1911–2000) som var generaldirektør i NSB.
Tuberkuløses Hjelpeorganisasjons yrkesskole
Tuberkuløses Hjelpeorganisasjon (THO) opprettet skole ved Krokeide ved Bergen i 1946. I dag heter skolen Krokeide videregående skole
Godzilla vs. Gigan
Godzilla vs. Gigan (地球攻撃命令　ゴジラ対ガイガン) er en japansk film fra 1972 regissert av Jun Fukuda. Dette er den tolvte filmen om det klassiske filmmonsteret Godzilla.
Tuberkuløses Hjelpeorganisasjons yrkesskole
Tuberkuløses Hjelpeorganisasjons yrkesskole ga yrkesopplæring i radio- og elektroteknikk, snekkerarbeid og finmekanikk. Målet var å gjennom opplæring i nye fag å få tidligere tubekulosepasienter tilbake i arbeid. Skolen åpnet 10. november 1946.
Godzilla vs. Gigan
Handling
Romvesen som ligner på kakerlakker fra den døende planeten "M Space Hunter Nebula" planlegger å kolonisere jordkloden, fordi deres egen planet har blitt ubeboelig. Romvesenene antar former for døde mennesker og begynner å arbeide ved en temapark kalt World Children's Land. Romvesnene planlegger å bruke lokke frem Gigan og King Ghidorah, for å utslette all menneskelig sivilisasjon. Kunstner Gengo Kotaka snubler over planen deres etter å ha blitt ansatt for temaparken. Godzilla og Anguirus hører et signal fra romvesen, og forstår at noe er galt på jorden.
Tuberkuløses Hjelpeorganisasjons yrkesskole
Skolen startet i militære bygninger i et tidligere tysk miltært område i Krokeid, som ble frigitt i 1945. På området hadde hadde sentralkommandoen for det tyske kystartellieret ligget.
Prosjektet ble støttet av Kronprins Olav, som var forsvarssjef i Norge, med en skriftlig anbefaling. Bygningene ble overdratt til Tuberkuløses Hjelpeorganisasjon for 950 kr. Tomten, som var på ca. 50 mål, ble ervervet for 50.000 kr. Lokale medlemmer av Tuberkuløses Hjelpeorganisasjon begynte ombyggingen. Prosjektet ble finansert gjennom gaver og innsamlinger og arbeidet ble gjort som dugnadsarbeid. Flere av medlemmene i foreningen anstrengte seg så mye under arbeidet at de fikk tilbakefall.
Godzilla vs. Gigan
Handling
Når Anguirus nærmer seg Tokyo blir monsterets intensjoner misforstått, og han blir drevet vekk av Japans forsvar. Anguirus rapporterer tilbake til Monster Island, og Godzilla følger ham tilbake til Japan for å redde jordkloden fra Gigan og kong Ghidorah. Romvesenene forsøker deretter å drepe Godzilla med en dødelig laser. Men Gengo og hans følgesvenner bruker romvesenenes overdreven tillit til teknologi mot dem, og tvinger inntrengerne til å utilsiktet ødelegge dem selv. De forsøker å tvinge Gigan og kong Ghidorah tilbake til verdensrommet.
North East Lincolnshire
North East Lincolnshire er et administrativt distrikt med status som enhetlig myndighet i Lincolnshire i England. Administrasjonssenteret er Grimsby.
Det ble opprettet 1. april 1996, da grevskapet Humberside ble avskaffet, ved at Cleethorpes og Great Gimsby ble slått sammen. Distriktet dekker et areal på 191,84 km² og hadde 159 616 innbyggere i 2011.
Jan Thoresen
Jan Thoresen er navnet til flere personer:
Dziecinów
Dziecinów er en by i Polen i det masoviske voivodskap.
Jeg synger for min lille venn (album)
Jeg synger for min lille venn er et musikkalbum med Åse og Magni Wentzel, utgitt i 1978.
Alten-Talvig
Alten-Talvig var inntil 1863 en kommune i Finnmark. Tilsvarer dagens Alta kommune, som fra 1863 til 1964 var delt i de to kommunene Alta og Talvik.
Marituba
Marituba er en kommune i delstaten Pará i nordregionen av Brasil.
Libor (navn)
Tilnavn
Libby, Liborek, Borek
Kris Doolan
Kris Doolan (født 11. desember 1986) er en skotsk fotballspiller som spiller for Ayr United FC.
Peter Moffatt
Peter Moffatt (født 15. april 1922 i Newington i Kent i England, død 21. oktober 2007 i London i England) var en regissør.
Moffatt gikk på Bootham School i York og han vervet seg i Royal Air Force under andre verdenskrig. Han ble skutt ned og tilbrakte tre og et halvt år i den tyske fangeleiren Stalag Luft III. I denne perioden hjalp han til med å oppføre over 100 produksjoner for fangene.
Kris Doolan
21. januar 2015 laget han hat trick i Scottish Premiership 2014–2015 da han scoret fire mål da Partick Thistle slo Hamilton Academical 5–0 på Firhill Stadium.
Peter Moffatt
Han begynte som skuespiller etter krigen i Colchester. Der møtte han og giftet seg med Joan Kemp-Welch i 1959. Hun begynte å jobbe i TV i 1950-årene og hjalp ham i gang med å jobbe som regissør. I 1960-årene regisserte han blant annet episoder av de populære TV-seriene Crane og No Hiding Place.
I 1970- og 1980-årene regisserte han blant annet flere episoder av All Creatures Great and Small og de fem Doctor Who-historiene State of Decay, The Visitation, Mawdryn Undead, The Five Doctors, The Twin Dilemma og The Two Doctors. Han pensjonerte seg i slutten av 1980-årene.
Moffatt ble intervjuet i dokumentarene A New Body at Last og Directing Who: Peter Moffatt i forbindelse med sitt arbeid på Doctor Who for DVD-utgivelsene av noen av disse historiene.
BMW Z1
BMW Z1 er en roadster produsert av BMW fra 1988 til 1991. Den totale produksjonen var på 8 000 biler, og 6 443 av disse ble solgt i Tyskland. Bilen har spesielle dører som går ned i karosseriet, og ikke utover som på vanlige biler, og Z1 dermed blant de uvanlige bilmodellene fra BMW.
De etterfølgende Z-modellene er Z3 og Z4.
Historiske steder og kulturminner i Antarktis
Historiske steder og kulturminner i Antarktis er steder eller monumenter av anerkjent historisk verdi som er blitt utpekt som spesielle verneområder eller forvaltningsområder i Antarktis, eller som ligger innenfor slike områder. Disse føres opp på listen over historiske steder og kulturminner (Historic Sites and Monuments, HSM) som ble opprettet i 1972.
Forslag om oppføring av nye steder og kulturminner kan godkjennes av Antarktistraktatens konsultative parter. Registrerte historiske steder og kulturminner skal ikke skades, fjernes eller ødelegges. På hvert sted finnes det oppslag på engelsk, fransk, spansk og russisk som gir en forklaring på områdets vernestatus.
Av de 95 oppføringene på lista (pr. 2021), forvalter Norge alene eller sammen med andre nasjoner ni historiske steder eller kulturminner, alle knyttet til norsk polarhistorie.
Andre canider
Andre canider er ikke en vitenskapelig gruppe innen systematikken, men snarere en slags samlegruppe for arter i hundefamilien som ikke naturlig passer inn i eksisterende grupper. Skepsisen skyldes i all vesentlighet at antallet diploide kromosomer ikke passer med dagens gruppering.
Arter
Ørehunden (Otocyon megalotis) volder mange forskere problemer med hensyn til plasseringen i systematikken, fordi den har 72 diploide kromosomer, men klassifiseres som en revelignende canide. Problemet er at kun hundelignende canider har like mange eller flere diploide kromosomer. Bushhund og mankeulv har eksempelvis 74, og begge klassifiseres som hundelignende canider. Wayne mener derfor at denne arten med fordel kan plasseres i en egen samlegruppe.
Mårhunden (Nyctereutes procyonoides) er en annen art som volder problemer med hensyn til plasseringen i systematikken. Denne arten har 42 diploide kromosomer, men klassifiseres som en hundelignende canide. Problemet er at kun revelignende canider har like få eller færre slike diploide kromosomer. Fjellrev har eksempelvis 50 og rødrev 36, og begge klassifiseres som revelignende canider. Wayne mener derfor at denne arten også med fordel kan plasseres i en egen samlegruppe, sammen med nevnte ørehund.
Gruppen med grårever (Urocyon), som består av tre arter, har også et forvirrende høyt antall diploide kromosomer (66) i forhold til klassifiseringen, men dem regnes altså til de revelignende canidene. Wayne mener derfor at det kan være grunnlag for også å flytte disse over i samme samlegruppe, sammen med de to ovennevnte artene, og han kaller denne gruppen for andre canider.
Det må også nevnes at fennek (Vulpes zerda) har hele 64 diploide kromosomer, noe som skiller den klart ut som unik blant de ekte revene. Wayne sier imidlertid ingen ting om denne artens plassering i systematikken. Derimot antyder han at årsaken til det forvirrende antallet kromosomer for de tre ovennevnte arten kan ha med alderen til slektene å gjøre. Han mener disse kan ha skilt lag med de andre reve- og hundelignende canidene alt for omkring 9 millioner år siden, noe som i så fall gjør de til de eldste slektene blant våre nålevende canider.
Royal Small Arms Factory
Royal Small Arms Factory (RSAF) var en statlig eid britisk fabrikk for produksjon av våpen.
Historie
Fabrikken ble bygget i Enfield nær slutten av Napoleonskrigen. Tomten ble anskaffet i 1812 og fabrikken var ferdigstilt i 1816. Plassen hadde fordel med både vannkraft for elektrisitet og transport av råmaterialer via elven Lee. Fabrikken ble privatisert i 1984 sammen med flere statlige fabrikker for å bli en del av «Royal Ordnance Plc», som senere ble kjøpt opp av «British Aerospace» (BAe). Fabrikken ble nedlagt i 1988, men noe av arbeidet ble flyttet til andre steder.
Produksjon
Fabrikken produserte rifler, musketter og sverd for militært bruk ifra 1816.
Våpen laget/designet hos RSAF:
Spolebuskfamilien
Se teksten
Spolebuskfamilien (Celastraceae) er en plantefamilie i gruppen Rosidae. Gruppen omfatter busker, trær og klatreplanter. I APG III-systemet er den tidligere jåblomfamilien (Parnassiaceae), som bare omfattet urter, slått sammen med Celastraceae. Artene i den gamle jåblomfamilien vokser i arktiske og tempererte strøk på den nordlige halvkule, samt i et lite område i Sør-Amerika, mens de andre vokser i tempererte og tropiske strøk over hele verden.
I Europa finnes jåblom, fire arter i spolebuskslekta (Euonymus) og i Sør-Spania har den varmekrevende Gymnosporia senegalensis en nordlig utpost. De afrikanske Kanariøyene har to endemiske arter, Gymnosporia cassinoides og Gymnosporia cryptopetala. I Norge vokser bare jåblom naturlig, men spolebusk (Euonymus europaeus) er naturalisert på Østlandet.
Spolebuskfamilien regnes til ordenen Celastrales. Botanikerne har ulike oppfatninger om hvordan denne ordenen skal deles opp, noe som får konsekvenser for omfanget av spolebuskfamilien. I APG III-systemet omfatter Celastraceae hele Celastrales unntatt de to tropiske trærne i familien Lepidobotryaceae.
Utvalgte slekter
APWebsite anerkjenner 94 slekter i familien.
Nøkkerosefamilien
Utseende
Artene i denne familien er vannplanter med rot på bunnen av ferskvannssjøer og ofte med store flyteblader på overflata (noen arter har svært store flyteblader; opptil 2 meter i diameter hos slekten Victoria ). Noen arter har nedsenka blader og noen har blader som reiser seg over vannflata. Blomstene hos nøkkerosene er ofte svært store. De er radiærsymmetriske, tokjønnete og bæres en og en på solide stengler over vannflata. Blomstene har 4-9 begerblad som er grønne eller farga (hos slekta Nuphar er det kronbladlignende) og kronbladene er fra 3 til mange (eller manglende - hos Ondinea). Fruktknuten er undersittende eller oversittende (hos Nuphar og Ondinea). Fruktbladene er fra 3 til 40 og er sammenvokst eller delvis frie. Frukten er en kapsel. Plantene pollineres av insekter, særlig biller.
Utbredelse
Nøkkerosefamilien er kosmopolitisk i ulike typer ferskvann i både tempererte og tropiske strøk. Den største slekta, Nymphaeae med sine ca 40 arter, er den mest utbredte og finnes i både tempererte og tropiske strøk. Nuphar med sine 14 arter finnes nesten utelukkende i tempererte strøk. Victoria (2 arter) er endemisk til tropisk og subtropisk Sør-Amerika.
Ligue 1 1980–1981
Ligue 1 1980–81 er en oversikt over fransk fotballs toppdivisjon denne sesongen. Selve toppdivisjonen ble startet opp i 1932-33.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Djedje Victorien
Djedje «DJ» Victorien (født 25. oktober 1983) er en fotballspiller fra Elfenbenskysten. Han spilte for eliteserielaget FK Haugesund, som han kom til foran 2008-sesongen. Han scoret syv mål i sin debutsesong for klubben. Victorien er en offensiv spiller som benyttes på høyre/venstre ving, eller som spiss. Etter 2010-sesongen ble kontrakten med klubben ikke forlenget.
Futakuchi-onna
Futakuchi-onna (二口女) er en type yōkai. Navnet består av tre kanji: 二 (futa) som beyr «to», 口 (kuchi) som betyr «munn» og 女 (onna) som betyr «kvinne». Futakuchi-onna har en vanlig munn, og en ekstra munn plassert på baksiden av hodet, under håret.
I japansk mytologi, tilhører futakuchi-onna den samme type historier som rokurokubi, kuchisake-onna og yama-uba, kvinner som er rammt av forbannelser som gjør dem til yōkai. Kvinnenes overnaturlige evner blir ofte holdt skjult i disse historiene, til de avsølers i siste øyeblikk.
Munnen i bakhodet vil begynne å mumle trusler, og forlange mat. Hvis den ikke får mat, hyler den høyt og forårsaker kvinnen store smerter. Til slutt vil kvinnens hår begynne å bevege seg som et par slanger, og gi munnen muligheten til å forsyne seg selv av kvinnens måltider.
En futakuchi-onna blir ofte sett på som en kvinne som lar stebarnet sitt sulte til døde, mens hennes egne barn får mer enn nok mat. Det antas at ånden til det forsømte stebarnet bosetter seg i stemorens kropp for å ta hevn. En historie forteller om en slik gjerrig kvinne som fikk den ekstra munnen da hun ved et uhell ble hogd i hodet av en øks mens ektemannen hogde ved, og at såret aldri grodde.
Andre ganger er futakuchi-onna kvinner som aldri spiser, og er etterspurt av gjerrigknarker som koneemne. I disse tilfellene vil den ekstra munnen spise dobbelt så mye mat som den normale munne ville ha gjort.
«Konen som aldri spiste»
Dette er en av de mest kjente og prototypiske historiene om en futakuchi-onna.
«I en liten landsby bodde det en gjerrig mann helt alene, etter som han ikke orket tanken på å måtte betale for mat til en eventuell kone.
En dag møtte han en kvinne som ikke spiste noe som helst, og han giftet seg umiddelbart med henne. Fordi hun aldri spiste noe, men allikevel arbeidet hardt, var den gamle gjerrigknarken ekstremt begeistret for henne. Men han begynte snart å lure på hvorfor rislageret stadig ble mindre.
Så en dag latet han bare som om han dro på jobb, mens han i virkeligheten ble han igjen hjemme for å spionere på sin nye kone. Til sin skrekk fikk han se konens hår dele seg og avsløre en ekstra munn i bakhodet hennes. Hun slo ut håret, som deretter strakk seg ut som fangarmer og skuffet risen inn i den griske munnen.»
Gustave Buchard
Gustave Jean Armand Buchard (født 17. februar 1890, død 18. februar 1977) var en fransk fekter som deltok i de olympiske leker 1920 i Antwerpen.
Bushard vant to olympiske medaljer i fekting under Sommer-OL 1920 i Antwerpen. Han kom på tredjeplass i både den individuelle konkurransen og i lagkonkurransen i kårde.
Vilja
Vilja er et opprinnelig finsk kvinnenavn som betyr «rikdom». Ordet vilja betyr også «korn» på finsk og «vilje» på svensk.
Vilja har finsk navnedag 12. september.
Kjente personer med navnet
Personene i listen er ordnet kronologisk etter fødselsår.
BMW 328
BMW 328, en bilmodell fra BMW, lansert i 1936
BMW 328 er en klassisk sportbil som ble produsert på 1930-tallet og som gjorde BMW til et navn på racingbanen.
Thomas Rathsack
Thomas Rathsack (født 4. mars 1967) er en forfatter og tidligere kommandosoldat i den danske spesialstyrken Jægerkorpset. Han har skrevet boka Jæger – i krig med eliten. og har deltatt i operasjoner i Irak og Afghanistan.
Mentz Rynning
Mentz Rynning (født 20. oktober 1721 i Melhus, død 31. oktober 1788) var en norsk prest. Han var den første som oversatte Terents til dansk.
Mentz Rynning var sønn av Ole Bersvendsen Rynning (død 1741), residerende kapellan i Melhus, og Mille Mentzonia Darre. I 1742 gikk han ut av Trondheim katedralskole, og ble året etter hører ved skolen. Han tok attestasen i 1747. Stillingen ved skolen beholdt han til 1754, da han dro til København. I 1755 ble han residerende kapellan til Strøm i Odalen, og i 1764 sogneprest til Vinger, hvor han ble til sin død.
Rynning var en god latiner og er kjent for sin oversettelse av Terents, den første på dansk. Han ble også kjent i samtiden som en dyktig jordbruker og ivret for at bøndene i hans sognekall skulle ta i bruk forbedrede metoder. Han fikk Landhusholdningsselskabets sølvmedalje for dette arbeidet.
Melgaço
Melgaço er en kommune i delstaten Pará i nordregionen av Brasil.
Stratford kraftverk
Stratford kraftverk, inklusive Taranaki gasskraftverk, er et varmekraftverk utenfor Auckland i New Zealand. Det har en installert produksjonskapasitet på 375 MW, med moderne gassturbiner med kogenerasjon. Anlegget ble bygget ut med ferdigstillelse først i 1978, deretter fornyet i 1998.
Brenselkilden er naturgass, og kjølingen kommer fra Patea River. Operatør er blant andre Contact Energy.
Rolf Verleger
Rolf Verleger (født 17. desember 1951 i Ravensburg) er en tysk psykolog, professor i neurofysiologi ved Universität zu Lübeck og tidligere president for Deutsche Gesellschaft für Psychophysiologie und ihre Anwendung. Han har også vært leder for det jødiske samfunnet i Schleswig-Holstein og direktoriumsmedlem i Zentralrat der Juden in Deutschland. Verleger er politisk moderat venstreorientert, og kritiserer den betingelsesløse støtten til Israels politikk fra enkelte grupper. På grunn av sin kritikk mot Israels fremferd i Libanon ble han sensommeren 2006 kastet som leder for det jødiske samfunnet i Schleswig-Holstein.
Peter Benenson
Peter James Henry Solomon Benenson (født Solomon 31. juli 1921 i London i Storbritannia, død 25. februar 2005 i Oxford) var en britisk advokat og politiker, og grunnlegger av Amnesty International (AI).
Bakgrunn
Hans far var offiser i hæren, og døde av gamle skader fra en rideulykke utenfor Jerusalem, der han var stasjonert som general, dagen før Peters niårsdag. Da hadde faren sittet i rullestol i flere år, og etter at de hadde vendt tilbake til England brøt familien sammen. Peters jødisk-russiske mor innledet så et forhold til den tidligere russiske regjeringsleder Aleksandr Kerenskij, som også hadde flyktet fra kommunistene.
Peter fikk privatutdannelse av W. H. Auden og begynte så på Eton College. Det var på Eton at han konverterte til katolisismen. Da han var seksten var han med på å etablere et hjelpefond for skoleelever som var blitt farløse på grunn av den spanske borgerkrig. Han tok etternavnet Benenson, morens pikenavn, for å ære sin bestefar, den russiske gullforhandleren Grigorij Benenson, etter at han døde. Grigorij Benenson hadde tjent en formue i Tsarrussland på banking og olje. Familien hadde forlatt Russland omkring den russiske revolusjon.
Han begynte å studere ved Balliol College i Oxford, men annen verdenskrig avbrøt hans utdannelse. Fra 1941 til 1945 arbeidet Benenson ved det britiske kodeknekkersenteret Bletchley Park, i seksjonen «The Testery» som arbeidet mot det tyske teleprinterchifferet.
Vik (Helgeland)
Vik er et tettsted og administrasjonssenteret i Sømna kommune i Nordland. Tettstedet har innbyggere per 1. januar, og ligger ved Lyngværfjorden.
Her ligger blant annet Sømna Bygdetun, Sømna kirke som ble bygget i 1876, barne- og ungdomsskolen Vik skole, idrettshall, hotell, butikker og et omsorgssenter.
M11
M11 kan referere til:
Peter Benenson
Karriere
Tidlig i 1950-årene dro han til Spania på en fagforeningskongress som dens observatør ved rettssaker mot fagforeningsfolk, og ble bestyrtet over generalissimo Francos domstoler og fengsler. Han dro til Kypros under årene før øya fikk sin nasjonale selvstendighet, og assisterte gresk-kypriotiske advokater som representerte klienter som var kommet i klemme i forhold til britene. Han fikk sammensatt en flerpartidelegasjon som dro til Ungarn etter oppstanden i 1956 for å følge med på rettssakene der, og som deretter dro til Sør-Afrika der det skulle gjennomføres en forræderisak. Han var en av de britiske jurister som grunnla JUSTICE i 1957, en organisasjon for menneskeretter og rettsreform.
Asymmetrisk flerprosessering
Asymmetrisk flerprosessering er en form for flerprosessering (bruken av to eller flere mikroprosessorer i et og samme datamaskinsystem) som ikke støttes direkte av maskinvaren, men som besørges av operativsystemet eller annen programvare. Assymmetrisk flerprosessering betyr at hver mikroprosessor har sitt eget dataminne og ikke kan utføre eller samarbeide om de samme oppgavene.
Peter Benenson
Karriere
Benenson leste i 1961 om to portugisiske studenter fra Coimbra som var blitt arrestert og dømt til syv års fengsel for at de på en kafé i Lisboa hadde løftet sine glass og skålt for frihet. Dette skjedde under president Salazars regjeringstid. Den 28. mai 1961 offentliggjorde Benenson en artikkel om dette og andre tilfeller i den britiske avisen The Observer, med tittelen «De glemte fangene». Der oppfordret han leserne til å engasjere seg for disse politiske fangenes løslatelse i brev til de aktuelle regjeringer. Benensons artikkel ble snart etter gjengitt i en rekke andre europeiske aviser, som Le Monde, Corriere della Sera og International Herald Tribune. Denne aksjonen, «Appeal for Amnesty 1961», gjelder som Amnesty Internationals fødsel. Selve den formelle grunnleggelse fant sted i Luxembourg senere på året. Blant de samvittighetsfanger som Benenson engasjerte seg for, var også den angolanske antikolonialistiske dikter og motstandsleder Agostinho Neto og den greske kommunisten Toni Ambatielos, erkebiskop Josef Beran av Praha og kardinal Jozsef Mindszenty i Ungarn, og Ashton Jones, en borgerrettighetsforkjemper for de sorte i Louisiana i USA.
Asymmetrisk flerprosessering
Assymmetrisk flerprosessering ble først brukt på Burroughs stormaskiner, såvel som på DECsystem-10 (med PDP-10) og IBM System/360 i 1960- og 1970-årene. Det gikk stort sett gradvis ut av bruk etterhvert som symmetrisk flerprosessering ble tilgjengelig.
Peter Benenson
Karriere
Benenson ble AIs første generalsekretær, men måtte trå tilbake av helsegrunner i 1964. Han gikk da inn i en nyopprettet rådgiverstilling. I 1966 rettet han anklager om upassende oppførsel mot andre i ledersjiktet. Det ble satt sammen en undersøkelseskommisjon i Helsingør i Danmark i 1967. Den avviste at det var noe i anklagene. Benenson trakk seg deretter fra AI. Han var aldri aktiv i organisasjonen igjen. Han ble imidlertid etter hvert personlig forsonet med folk i ledersjiktet, blant annet med Seán MacBride. Han var medlem av den katolske fredsorganisasjonen Pax Christi, og fortsatte å støtte andre kampanjer for fred og menneskerettigheter.
I 1972 ble hans ekteskap erklært ugyldig av den katolske kirke, og han giftet seg så året etter med Susan Booth. Han levde i sin alderdom tilbaketrukket i Nuneham Courtenay nær Oxford. Han avviste gjentatte forsøk fra den britiske regjering om å adle ham, og likeså en rekke tilbud om honorære doktorgrader.
Amnesty International hadde ved Benensons død mer enn én million medlemmer i 150 land.
Otterstad
Otterstad er et norsk slektsnavn og gårdsnavn. Navnet er sammensatt av mannsnavnet Ottar og sted.